Συμμετοχή της Πολωνίας στους Ολυμπιακούς Αγώνες

Η Πολωνία συμμετείχε για πρώτη φορά στους Ολυμπιακούς Αγώνες το 1924 και έκτοτε έχει στείλει αθλητές να αγωνιστούν σε όλες τις διοργανώσεις των Θερινών Ολυμπιακών Αγώνων, εκτός από τους Αγώνες του 1984, όταν ήταν μέρος του μποϊκοτάζ των Θερινών Ολυμπιακών Αγώνων του 1984 υπό την ηγεσία της Σοβιετικής Ένωσης. Η Πολωνία έχει επίσης συμμετάσχει σε όλους τους Χειμερινούς Ολυμπιακούς Αγώνες. Οι Πολωνοί αθλητές έχουν κερδίσει συνολικά 320 μετάλλια: 79 χρυσά, 96 αργυρά και 145 χάλκινα. Η Πολωνία είναι η δεύτερη πιο επιτυχημένη χώρα σε συνολικά μετάλλια (μετά την Ουγγαρία) από αυτές που δεν έχουν φιλοξενήσει ποτέ τους Ολυμπιακούς Αγώνες. Οι πιο επιτυχημένες ομάδες της ήταν η αυτές του ποδοσφαίρου και της πετοσφαίρισης. Η Πολωνία κατέχει την πέμπτη θέση όλων των εποχών στο σύγχρονο πένταθλο, την έβδομη στον στίβο και έχει επίσης επιτυχίες στην άρση βαρών, τις πολεμικές τέχνες και το σκανδιναβικό σκι. Η Πολωνική Ολυμπιακή Επιτροπή δημιουργήθηκε το 1918 και αναγνωρίστηκε το 1919.

 Η Πολωνία έκανε επίσημα το ντεμπούτο της στους Ολυμπιακούς Αγώνες το 1924, ωστόσο, Πολωνοί αθλητές συμμετείχαν σε προηγούμενες εκδόσεις των Ολυμπιακών Αγώνων εκπροσωπώντας άλλα έθνη. Το πρώτο Ολυμπιακό μετάλλιο για την Πολωνία (αργυρό) κέρδισαν ποδηλάτες πίστας στο ομαδικό pursuit, οι Φραντσίσεκ Σίμτσικ, Γιαν Γουαζάρσκι, Γιούζεφ Λάνγκε και Τόμας Στανκιέβιτς στους Θερινούς Ολυμπιακούς Αγώνες του 1924 στο Παρίσι, ενώ το πρώτο χρυσό μετάλλιο για την Πολωνία κέρδισε η αθλήτρια της δισκοβολίας, Χαλίνα Κονοπάτσκα, στους Θερινούς Ολυμπιακούς Αγώνες του 1928 στο Άμστερνταμ. Ο πρώτος Πολωνός αθλητής που κέρδισε δύο Ολυμπιακά μετάλλια (αργυρό και χάλκινο) ήταν ο ιππέας Μίχαου Αντονιέβιτς το 1928. Η Πολωνία κέρδισε τον μεγαλύτερο αριθμό μεταλλίων (32) στους Θερινούς Ολυμπιακούς Αγώνες του 1980 στη Μόσχα. Η Πολωνία μποϊκόταρε τους επόμενους Θερινούς Ολυμπιακούς Αγώνες στο Λος Άντζελες μαζί με άλλες 13 χώρες του Ανατολικού Μπλοκ ως απάντηση στο μποϊκοτάζ των Θερινών Ολυμπιακών Αγώνων του 1980 στη Μόσχα από τις Η.Π.Α., σε ένδειξη διαμαρτυρίας για τη σοβιετική εισβολή στο Αφγανιστάν. Η πιο επιτυχημένη Πολωνή Ολυμπιονίκης μέχρι σήμερα είναι η Ιρένα Σεβίνσκα, με συνολικά 7 Ολυμπιακά μετάλλια. Με 4 χρυσά μετάλλια, ο Ρόμπερτ Κοζενιόφσκι είναι ο πιο επιτυχημένος Πολωνός Ολυμπιονίκης όσον αφορά τον αριθμό των χρυσών μεταλλίων. 2022 Πεκίνο – Αλεξάντρα Κρουλ (χιονοσανίδα), Ζμπίγκνιεφ Μπρούντκα (παγοδρομία ταχύτητας) 2020 Τόκιο – Πάβεου Κοζιενιόφσκι (κολύμβηση), Μάγια Βουοστσόφσκα (ορεινή ποδηλασία) 2018 Πιόνγκτσανγκ – Ζμπίγκνιεφ Μπρούντκα (παγοδρομία ταχύτητας) 2016 Ρίο ντε Τζανέιρο – Κάρολ Μπιελέτσκι (χειροσφαίριση) 2014 Σότσι – Ντάβιντ Κούπτσικ (μπόμπσλεϊ) 2012 Λονδίνο – Αγκνιέσκα Ραντβάνσκα (αντισφαίριση) 2010 Βανκούβερ – Κόνραντ Νιεντζβιέντζκι (παγοδρομία ταχύτητας) 2008 Πεκίνο – Μάρεκ Τβαρντόφσκι (κανό σπριντ) 2006 Τορίνο – Παουλίνα Λιγκότσκα (χιονοσανίδα), η πρώτη γυναίκα 2004 Αθήνα – Μπάρτος Κιζιερόφσκι (κολύμβηση) 2002 Σολτ Λέικ Σίτι – Μάριους Σιούντεκ (καλλιτεχνική παγοδρομία) 2000 Σίδνεϊ – Άντζεϊ Βρόνσκι (πάλη) 1998 Ναγκάνο – Γιαν Ζιεμιάνιν (δίαθλο) 1996 Ατλάντα – Ράφαου Σουκάουα (κολύμβηση) 1994 Λιλεχάμερ – Τόμας Σικόρα (δίαθλο) 1992 Βαρκελώνη – Βαλντέμαρ Λέγκιεν (τζούντο) 1992 Άλμπερτβιλ – Χένρικ Γκρουθ (χόκεϊ επί πάγου) 1988 Σεούλ – Μπόγκνταν Ντάρας (πάλη) 1988 Κάλγκαρυ – Χένρικ Γκρουθ (χόκεϊ επί πάγου) 1984 Σαράγεβο – Γιούζεφ Γούστσεκ (χιονοδρομία αντοχής) 1980 Μόσχα – Τσέσουαφ Κφιετσίνσκι (πάλη) 1980 Λέικ Πλάσιντ – Γιούζεφ Γούστσεκ (χιονοδρομία αντοχής) 1976 Μόντρεαλ – Γκζέγκος Σλεντζιέφσκι (κανό σπριντ) 1976 Ίνσμπρουκ – Βόιτσεχ Τρούχαν (δίαθλο) 1972 Μόναχο – Βαλντέμαρ Μπασανόφσκι (άρση βαρών) 1972 Σαπόρο – Άντζεϊ Μπαχλέντα (αλπικό σκι) 1968 Μεξικό – Βαλντέμαρ Μπασανόφσκι (άρση βαρών) 1968 Γκρενόμπλ – Στανίσουαφ Στσεπάνιακ (δίαθλο) 1964 Τόκιο – Βαλντέμαρ Μπασανόφσκι (άρση βαρών) 1964 Ίνσμπρουκ – Γέζι Βόιναρ (λουτζ) 1960 Ρώμη – Τεόντορ Κοτσέρκα (κωπηλασία) 1960 Κοιλάδα Σκουάου – Γιούζεφ Κάρπιελ (βόρειο σύνθετο/χιονοδρομία αντοχής) 1956 Μελβούρνη – Ταντέους Ρουτ (σφυροβολία) 1956 Κορτίνα Ντ' Αμπέτσο – Ταντέους Κφάπιεν (χιονοδρομία αντοχής) 1952 Ελσίνκι – Τεόντορ Κοτσέρκα (κωπηλασία) 1952 Όσλο – Στανίσουαφ Μαρούσας (άλμα με σκι) 1948 Λονδίνο – Μιετσίσουαφ Γουομόφσκι (σφαιροβολία) 1948 Σαιντ Μόριτζ – Στανίσουαφ Μαρούσας (άλμα με σκι) 1936 Βερόλινο – Κλέμενς Μπινιακόφσκι (δρομέας) 1936 Γκαρμίς-Παρτενκίρσεν – Μπρονίσουαφ Τσεχ (άλμα με σκι/βόρειο σύνθετο/αλπικό σκι) 1932 Λος Άντζελες – Γιάνους Σλόνζακ (κωπηλασία) 1932 Λέικ Πλάσιντ – Γιούζεφ Στογκόφσκι (χόκεϊ επί πάγκου) 1928 Άμστερνταμ – Μάριαν Τσιενιέφσκι (άρση βαρών) 1928 Σαιντ Μόριτζ – Άντζεϊ Κσεπτόφσκι (άλμα με σκι/βόρειο σύνθετο) 1924 Παρίσι – Σουάβος Σιντουόφσκι (δισκοβολία, ακοντισμός) 1924 Σαμονί – Καζίμιες Σμογκοζέφσκι (αθλητικός δημοσιογράφος) Κατηγορία:Πολωνοί αθλητές στους Ολυμπιακούς Αγώνες Συμμετοχή της Πολωνίας στους Παραολυμπιακούς Αγώνες «Poland». Διεθνής Ολυμπιακή Επιτροπή. «Poland». Olympedia.com. «Olympic Analytics/POL». olympanalyt.com.